**UNIVERZITET U SARAJEVU**

**FAKULTET POLITIČKIH NAUKA**

Na osnovu člana 108. Statuta Univerziteta u Sarajevu, člana 4. i člana 8. Pravilnika o zakupu prostora na Univerzitetu u Sarajevu broj: 02-18-1/19 od 25.01.2019. godine (u daljnjem tekstu Pravilnik), Odluke o dodjeli u zakup poslovnih zgrada i prostorija Općine Centar Sarajevo ("Službene novine Kantona Sarajevo", br. 49/17, 21/18, 23/21, 24/22, 31/22, 45/22, 21,/23), Odluke Vijeća Univerziteta u Sarajevu- Fakulteta političkih nauka o raspisivanju javnog oglasa za prikupljanje ponuda za davanje poslovnog prostora u zakupbroj: Univerzitet u Sarajevu - Fakulteta političkih nauka raspisuje

**JAVNI OGLAS**

**za prikupljanje ponuda za izdavanje u zakup poslovnog prostora**

**I**

**OSNOVNE INFORMACIJE O POSLOVNOM PROSTORU KOJI SE DAJE U ZAKUP**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni br. | Lokacija (adresa) poslovnog prostora | Zona Općine Centar, kč | Površina poslovnog prostora i struktura | Djelatnost (namjena) koja se u poslovnom prostoru može obavljati | Početni iznos zakupnine po m2 | Obavezni iznos novčanog depozita (3 mjesečne zakupnine) | Stanje poslovnog prostora |
| 1 | Sarajevo, Skenderija 72 | IIkč 964 | 18 m2 | Usluge štampanja (štamparija) | 8 KM/ m2  | 432,00 KM | Uredne instalacije |
| **Napomena:** Za zonu II kojoj pripada poslovni prostor u ulici Skenderija predviđeni minimalni iznos zakupnine je 12,00 KM po m2. Utvrđeni iznos zakupnine iz tačke 1. umanjen je za 30 % jer se prostor nalazi u dvorištu. **Ugovor se zaključuje na period od 2 /dvije/ godine. Pravo prijave na javni oglas imaju fizička i pravna lica** |

**II**

**UVJETI, NAČIN I ROK ZA PODNOŠENJE PISMENIH PRIJAVA**

- Ponuda za učešće na javnom oglasu mora sadržavati:

1. **osnovne podatke o ponuđaču:**
* Za fizičko lice potrebno je dostaviti: ime i prezime, adresa, JMB, kontakt. Ukoliko se kao ponuđač javlja fizičko lice, Ugovor se primjenjuje po dobivanju odobrenja za osnivanje djelatnosti od strane nadležne općine. Ako ponuđač već obavlja djelatnost potrebno je dostaviti ovjerenu kopiju Rješenja o obavljanju samostalne djelatnosti ne stariju od 6 mjeseci;
* Za pravno lice potrebno je dostaviti: ovjerenu kopiju rješenja o upisu u sudski registar sa svim prilozima;
1. **dokaz o uplaćenom depozitu:** Ponuđači su dužni da uplate novčani depozit u iznosu tri mjesečne početne zakupnine tj 432,00 KM za zakup prostorije iz tačke 1. člana 1.,ovog oglasa i dostave primjerak uplatnice ispunjen na sljedeći način:

Svrha doznake: Prihodi od iznajmljivanja prostora FPN UNSA

Primalac: DEPOZITNI RAČUN KANTONA SARAJEVO

Račun primaoca:1411965320008475

Vrsta prihoda:722631

Općina: 077

Budžetska organizacija: 3502010

Poziv na broj: 0000000034

**Napomena:** Iznos depozita ponuđača s kojim se zaključi ugovor o zakupu poslovnog prostora, smatrat će se njegovom garancijom za uredno plaćanje zakupnine, a ostalim učesnicima u javnom oglasu, uplaćeni depozit će se vratiti u roku od 8 dana od dana donošenja odluke o izboru najpovoljnijeg ponuđača. Ako odabrani ponuđač ne zaključi ugovor i preuzme prostor u određenom roku smatrat će se da je odustao od ugovora i neće mu se vraćati uplaćeni iznos depozita.

1. **ponuđeni iznos zakupnine po jednom m2** koji se ne smije ispravljati i mora glasiti na cijelu novčanu jedinicu zvanične valute u BiH ili eura, u formi ovjerene Izjave;
2. **Ovjerenu izjavu ponuđača** da je saglasan da će snositi toškove ulaganja u poslovni prostor koji je predmet zakupa.

**Napomena:** Za ulaganja vlastitih sredstava u uređenje poslovnog prostora zakupodavac će nadoknaditi zakupoprimcu 50% ukupno uloženih sredstava posredstvom oslobađanja zakuprimca plaćanja mjesečnih zakupnina, a što ne može preći novčani iznos od 6 (šest) ugovorenih zakupnina. Izvještaj sa pratećom finansijskom dokumentacijom o izvršenim ulaganjima predstavljat će sastavni dio ugovora i osnov za realizaciju obaveza budućih ugovornih strana. Vrijeme za uređenje prostora, a za koje zapupoprimatelj neće plaćati mjesečnu zakupninu je maksimalno trideset dana. Zakupoprimac će snositi troškove za komunalne usluge (vodu i električnu energiju) paušalno.

**III**

**DODJELA UGOVORA O ZAKUPU**

Ukoliko više učesnika na javnom oglasu ispunjava uvjete iz javnog oglasa najpovoljnijim se ne smatra učesnik koji ponudi najviši iznos zakupnine. Kod određivanja najpovoljnijeg ponuđača, osim iznosa zakupnine, cijene se reference učesnika u javnom oglasu i njegovo ponašanje, ako je i ranije bio zakupoprimac poslovnog prostora na Univerzitetu u Sarajevu - Fakultetu političkih nauka. U slučaju da dva ili više učesnika na javnom oglasu ponude isti iznos zakupnine po m2, prednost će imati onaj učesnik na javnom oglasu koji je bio dosadašnji zakupoprimac i koji je uredno izmirio sve obaveze iz zakupnog odnosa. U slučaju da dva ili više učesnika na javnom oglasu ponude isti iznos zakupnine po m2, prednost će imati onaj učesnik na javnom oglasu koji je obuhvaćen Zakonom o dopunskim pravima boraca-branitelja Kantona Sarajevo ( “Službene novine KS” broj 18/21)

Rok u kojem će se zaključiti ugovor sa najpovoljnijim ponuđačem je 15 (petnaest) dana od dana pravosnažnosti Odluke o izboru najpovoljnijeg ponuđača i dodjeli u zakup poslovnog prostora i okončanja svih procedura prema Pravilniku o zakupu prostora na Univerzitetu u Sarajevu.

Upravni odbor Univerziteta u Sarajevu po okončanju procedure, prije zaključenja ugovora o zakupu daje saglasnot na ugovor o zakupu poslovnog prostora između Univerziteta u Sarajevu- Fakulteta političkih nauka i odabranog ponuđača.

Javni oglas traje 8 (osam) dana od dana objavljivanja, a ponude se dostavljaju pisano putem protokola ili poštom, u zapečaćenoj koverti, sa čitko naznačenim nazivom (ime i prezime), sjedištem (adresa) i brojem telefona podnosioca ponude i sa sa naznakom „Ponuda za zakup poslovnog prostora “, na adresu: Univerzitet u Sarajevu - Fakultet političkih nauka, Skenderija 72, 71000 Sarajevo.

Nepotpune i neblagovremene prijave neće se uzeti u razmatranje. Odabir najpovoljnijeg ponuđača će biti urađen u skladu s članom 10. Pravilnika o zakupu prostora na Univerzitetu u Sarajevu. Odluka o izboru najpovoljnijeg ponuđača bit će dostavljena svim ponuđačima u roku od 7 (sedam) dana od dana donošenja odluke. Tokom trajanja Javnog oglasa svi zainteresovani imaju mogućnost da na licu mjesta pregledaju poslovni prostor (radnim danima od 09:00 do 14:00h).

Kontakt osoba: Umihana Mahmić, tel.: 033 203 562 lok 113, email: umihana.salcin@fpn.unsa.ba

DEKAN

Prof.dr. Sead Turčalo